Edwin fikk også Eorpwald av Øst-Anglia til å konvertere til kristendommen. Beda forteller at det rådet fred i Britannia i en periode, og at Edwin innførte et felttegn av den typen de romerske keiserne brukte. Han skal ha erobret Man, og invaderte Anglesey i Gwynedd. Cadwallon av Gwynedd ble fordrevet, først til Priestholm utenfor Anglesey, og deretter til Irland og Bretagne. Han ble etter dette anerkjent som bretwalda, overherre over alle de angelsaksiske kongene; bare Eadbald av Kent nektet å akseptere dette.